คือวันที่28ช่วงบ่ายๆ ผมเริ่มปวดท้องเบาๆ และพอตกเย็นก็ปวดหนักมาก ปวดบริเวณตรงสะดือ ตรงงกลางท้อง เลยไปคลีนิค ฉีดยา1เข็ม กลับมาบ้านก็ปวดท้องหนักมาก และก็อาเจียนไป3รอบ พอเช้ามาอาการปวดท้องก็หายไป แต่เริ่มมีอาการตัวร้อนนิดๆ เจ็บคอ ปวดท้องแบบเมื่อยๆคล้ายๆคนซิตอัพหน้าท้องมา ปวดช่วงขวา ไม่รู้ว่ามันอาจเกิดจากคลีนิคกดบริเวณท้องตอนตรวจ และเกร็งตอนอาเจียนด้วยหรือปล่าว แต่อาการปวดไม่ได้ปวดแบบทนไม่ได้ ตอนยกขาสูงๆจะปวด ปวดแบบเมื่อยๆ ไม่ได้ปวดตลอดเวลา ตอนขยับตัวที่ต้องยกขา ก้าวขา ไอ จะปวด จะเป็นไส้ติ่งหรือปล่าว
สวัสดีครับ น์อาการไส้ติ่งอักเสบนั้นอาจจะเริ่มมีอาการปวดมวนตรงกลางท้องมาก่อน อาจมีอาการคลื่นไส้ อาเจียน หรือ ไข้ ร่วมด้วยได้ โดยมาก อาการปวดจะค่อยๆทวีความรุนแรง และค่อยๆย้ายลงมาบริเวณท้องด้านล่างขวา ซึ่งเป็นตำแหน่งจำเพาะของไส้ติ่งครับ แต่บางครั้ง ผู้ป่วยก็อาจไม่สามารถระบุตำแหน่งปวดได้ชัดเจน ขึ้นอยู่กับการเรียงตัวของไส้ติ่งครับและเมื่ออาการปวดย้ายลงด้านล่างขวาแล้ว ผู้ป่วยส่วนใหญ่มักจะมีอาการปวดที่ไม่ทุเลา แม้จะนอนพัก เนื่องจากอาการอักเสบที่มากขึ้น หากเป็นไส้ติ่งอักเสบจริงและไม่รีบผ่าตัด ไส้ติ่งอาจจะแตกและเกิดการติดเชื้อกระจายในท้องได้ครับจากประวัติที่กล่าวมา ก็ยังระบุไม่ได้แน่นอนว่าเป็นไส้ติ่งอักเสบครับ เพราะการจะวินิจฉัยต้องอาศัยการตรวจร่างกาย หรือ ตรวจด้วยเครื่องซีทีสแกน หรือ อัลตราซาวด์ เป็นหลัก เพราะฉะนั้น หากยังปวดท้องอยู่ แนะนำพบแพทย์จะดีกว่าครับ